text: Kommentator: Ringer Løkke, venter der ganske givet en skideballe
  15 januar 2017 kl. 19.08
  TV SYDs politiske kommentator Poul-Erik Thomsen mener ikke, at Eva Kjer Hansen står til ros, efter at hun offentligt har talt imod uddannelsesloftet.
  Det er næppe blevet særlig positivt modtaget hos partikollegaerne, at Eva Kjer Hansen i dag siger, at uddannelsesloftet er en forkert beslutning. Det mener Poul Erik Thomsen i sin vurdering af sagen.
  Poul-Erik Thomsen, politisk kommentator TV SYD: "Ringer Løkke venter der ganske givet en skideballe"
  Med Eva Kjer Hansen da får man en, der også arbejder for sit område, og når hun siger, som hun gør i den her sag, så kan det være, hun er blevet prikket af nogle af de byer, som kan blive ramt at et uddannelsesloft. Det gælder f.eks. Sønderborg, Esbjerg og Kolding, siger Poul Erik Thomsen.
  Samtidig skal man huske, at hun er en elev af Uffe Ellemann-Jensen, og man skal bemærke, at allerede under Anders Fogh Rasmussen, da var hun i stormvejr, og  hun blev  også blev fyret som minister efter hendes udtalelser om ulighed i samfundet.
  
  